## Museokeskus Vapriikin ilmaiset koululaisopastukset ovat nyt varattavissa!

**Varaukset vain soittamalla ma–pe klo 8.00–16.00 numeroon 03 5656 6966.**

**HUOM. Otamme vain yhden opastusvarauksen per puhelu.**

Museokeskus Vapriikki tarjoaa ilmaisia koululaisopastuksia oppilasryhmille 21.10.-20.11.2025 välisenä aikana ti–to klo 9, 10 ja 11.

* Postimuseon erikoiskierros vain viikolla 47, ma-to 17.–20.11. klo 9, 10 ja 11.

Opastus on maksuton kaikille Suomen ensimmäisen ja toisen asteen sekä perusopetuksen oppilaitoksille, mutta pääsymaksut peritään normaalisti.

* Ilmainen sisäänpääsy:
  + Pirkanmaalaisille koululais- ja 2. asteen oppilasryhmille.
  + Kaikille päiväkoti- ja eskariryhmille.
* Muiden kuin pirkanmaalaisten oppilasryhmien pääsymaksut ovat 7 euroa per oppilas/opiskelija (opettajat, ohjaajat ja avustajat maksutta). Laskulla maksettaessa laskutuslisä on 5 €.
* Muina aikoina koululaisopastukset maksavat 40 euroa/opastus (toukokuussa 50 €).

Kierrokselle voi osallistua yksi luokka kerrallaan, jossa on enintään 30 oppilasta sekä opettajat, ohjaajat ja avustajat.

* Ilmaisen koululaisopastuksen voi varata vain suomenkielisenä.
* Opastuksen kesto on noin 45 minuuttia.
* Ilmaisia opastuksia on rajoitettu määrä.

Opastuksen voi tilata seuraaviin näyttelyihin, muistathan mainita ryhmän mahdolliset erityistoiveet varauksen yhteydessä:

* Muinais-DNA: Avain menneisyyteen
* Supersankarit – antiikista nykypäivään
* Manserock
* Tampereen luonnontieteellinen museo
* Finlayson 200 – tehtaasta brändiksi
* Radioaallon harjalla – kidekoneesta podcastiin
* Suomen pelimuseo
* Suomen Jääkiekkomuseo
* Postimuseon erikoiskierros: Kuvan valta ja vallankumous (vain vko 47, ma-to klo 9, 10 ja 11)
  + Osallistavalla opastuksella tutustumme valokuvapostikortin historiaan ja siihen, miten valokuva on kiehtonut ihmisiä lähes 200 vuoden ajan. Tarkastelemme postikortin merkitystä niin viestinnän kuin propagandankin välineenä. Visuaalinen kulttuuri ja valokuva ovat yhä osa arkeamme. Internetin synnyn ja viestintäteknologian kehityksen myötä niiden merkitys on kasvanut entisestään. Opastuksella hyödynnämme VTS-menetelmää, jossa katsomme ja tulkitsemme kuvia yhdessä keskustellen.

Kohderyhmät: alakoulun ylemmät luokat, yläkoulu ja toinen aste.